ภิญโญ สุวรรณคีรี

รองศาสตราจารย์ ดร.**ภิญโญ  สุวรรณคีรี** (เกิด 10 มีนาคม พ.ศ. 2480) เป็นสถาปนิกชาวไทย อดีตอาจารย์และอาจารย์พิเศษประจำสาขาวิชาสถาปัตยกรรมไทย คณะสถาปัตยกรรมศาสตร์ จุฬาลงกรณ์มหาวิทยาลัย กรรมการสภามหาวิทยาลัยผู้ทรงคุณวุฒิของมหาวิทยาลัยราชภัฏสุราษฎร์ธานี นักการศึกษาสถาปัตยกรรมไทยประเพณี ราชบัณฑิตสำนักศิลปกรรม ประเภทสถาปัตยศิลป์ รศ.ดร.ภิญโญ มีผลงานด้านสถาปัตยกรรมไทยมากมายทั้งในประเทศไทย รวมถึงต่างประเทศ จนได้รับการยกย่องให้เป็นศิลปินแห่งชาติ สาขาทัศนศิลป์ (สถาปัตยกรรม)

## ประวัติ
รองศาสตราจารย์ ดร.ภิญโญ สุวรรณคีรี เกิดเมื่อ 10 มีนาคม พ.ศ. 2480 เป็นบุตรของนายซ้อน และนางรื่น สุวรรณคีรี มีความสนใจงานด้านสถาปัตยกรรมไทยมาตั้งแต่เด็ก ๆ ในขณะที่มีอายุ 8 ขวบ พระครุปทุมธรรมธารี วัดสามบ่อ จังหวัดสงขลา ได้นำไปเลี้ยงเป็นบุตรบุญธรรม เนื่องจากพระครูปทุมธรรมธารี มีความสามารถพิเศษ คือ เป็นช่างลาย  เมื่อมีงานที่วัด ท่านพระครูฯ ก็จะลงมือเขียนลวดลายต่าง ๆ ด้วยตัวท่านเอง และเมื่อ รองศาสตราจารย์ ดร.ภิญโญ  สุวรรณคีรี  เกิดความสนใจและช่วยเป็นลูกมือ 

ท่านพระครูฯ จึงได้สอนการเขียนลายต่าง ๆ ให้ พระครูปทุมธรรมธารี นอกจากจะมีความเชี่ยวชาญในเรื่องการเขียนลายแล้ว  ท่านยังมีความเชี่ยวชาญในการแกะลายฉลุไม้ ซึ่งใช้ประดับหน้าบันวัด กุฏิ โรงเรียน เป็นต้น ทำให้ท่านมีลูกศิษย์ที่เป็นช่างเป็นจำนวนมาก และในทุก ๆ วันพระบรรดาช่างทั้งหลายจะมาแลกเปลี่ยนวิชาความรู้กันและช่วยท่านพระครูฯ ทำงานต่าง ๆ และเมื่อช่างเหล่านั้นเห็นถึงความสนใจและตั้งใจของ รองศาสตราจารย์ ดร.ภิญโญ  สุวรรณคีรี จึงช่วยกันถ่ายทอดงานช่างต่าง ๆ ให้ เช่น การแกะรูปหนังตะลุง ลายประดับอาคาร ลายประดับเฟอร์นิเจอร์ เป็นต้น ด้วยเหตุดังกล่าวทำให้ รองศาสตราจารย์ ดร.ภิญโญ สุวรรณคีรี มีความรู้เกี่ยวกับเรื่องลวดลายต่าง ๆ มาตั้งแต่สมัยที่ยังเป็นเด็ก

## การศึกษา
[250px|thumb|[เรือนไทยจุฬาลงกรณ์มหาวิทยาลัย ซึ่ง รศ.ดร.ภิญโญ สุวรรณคีรี ออกแบบร่วมกับเผ่า สุวรรณศักดิ์ศรี]]
[250px|thumb|right|โถงภายใน[สถานีสนามไชย]]

* พ.ศ. 2488 ชั้นประถมศึกษา โรงเรียนวัดสามบ่อ อำเภอระโนด จังหวัดสงขลา และเริ่มเรียนลายไทยจากพระครูปทุมธรรมธารี เจ้าคณะอำเภอระโนด และจากช่างพื้นบ้าน
* พ.ศ. 2495 สำเร็จการศึกษาชั้นมัธยมศึกษาจากโรงเรียนมหาวชิราวุธ จังหวัดสงขลา
* พ.ศ. 2498 สำเร็จการศึกษาชั้นเตรียมอุดมศึกษา ชั้นปีที่ 1 จากโรงเรียนอำนวยศิลป์ ธนบุรี
* พ.ศ. 2499 สำเร็จการศึกษาชั้นเตรียมอุดมศึกษา ชั้นปีที่ 2 จากโรงเรียนสันติราษฎร์บำรุง กรุงเทพมหานคร
* พ.ศ. 2507 สำเร็จการศึกษาหลักสูตรสถาปัตยกรรมศาสตรบัณฑิต จากคณะสถาปัตยกรรมศาสตร์ จุฬาลงกรณ์มหาวิทยาลัย
* พ.ศ. 2515 สำเร็จการศึกษาหลักสูตรสถาปัตยกรรมศาสตรมหาบัณฑิต (สถ.ม.) แผนกสถาปัตยกรรม ณ มหาวิทยาลัยเพนซิลเวเนีย (University of Pennsylvania) เมืองฟิลาเดลเฟีย รัฐเพนซิลเวเนีย สหรัฐอเมริกา

## การทำงาน
* พ.ศ. 2505 ครูสอนวิชาวาดเขียนที่โรงเรียนเตรียมอุดมศึกษา พญาไท  ในขณะที่เป็นนิสิตคณะสถาปัตยกรรมศาสตร์ จุฬาลงกรณ์มหาวิทยาลัย
* พ.ศ. 2508-ปัจจุบัน อาจารย์ สอนวิชาสถาปัตยกรรมไทย คณะสถาปัตยกรรมศาสตร์ จุฬาลงกรณ์มหาวิทยาลัย
* พ.ศ. 2515-ปัจจุบัน อาจารย์พิเศษสอนวิชาสถาปัตยกรรมไทย คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
* พ.ศ. 2523 ผู้ช่วยศาสตราจารย์ประจำภาควิชาสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย
* พ.ศ. 2528-ปัจจุบัน อาจารย์พิเศษสอนวิชาสถาปัตยกรรมไทย คณะสถาปัตยกรรมศาสตร์ มหาวิทยาลัยเกษมบัณฑิต
* พ.ศ. 2540-ปัจจุบัน อาจารย์พิเศษสอนวิชาสถาปัตยกรรมไทย คณะสถาปัตยกรรมศาสตร์ มหาวิทยาลัยอัสสัมชัญ
* พ.ศ. 2541-ปัจจุบัน รองศาสตราจารย์ประจำภาควิชาสถาปัตยกรรมไทย คณะสถาปัตยกรรมศาสตร์ จุฬาลงกรณ์มหาวิทยาลัย

## รางวัล และ เกียรติคุณ
จากการสร้างสรรค์ผลงานทางด้านสถาปัตยกรรมไทยจนเป็นที่ยอมรับ ทำให้ได้รับการประกาศเกียรติคุณจากหลายหน่วยงาน ได้แก่ คนดีศรีมหาวชิราวุธ ปริญญาศิลปศาสตรดุษฎีบัณฑิตกิตติมศักดิ์ ปริญญาสถาปัตยกรรมศาสตรดุษฎีบัณฑิตกิตติมศักดิ์ สถาปนิกดีเด่น บุคคลตัวอย่างด้านการอนุรักษ์ศิลปสถาปัตยกรรมไทย สถาปนิกผู้มีผลงานดีเด่นด้านการสร้างสรรค์ผลงานสถาปัตยกรรมไทย ประเภทกิจกรรมและโครงการดีเด่น สถาปนิกผู้มีผลงานดีเด่น ด้านการอนุรักษ์ สร้างสรรค์ และสืบทอดผลงานสถาปัตยกรรมไทย การยกย่องเชิดชูเกียรติเป็นศิลปินแห่งชาติ สาขาทัศนศิลป์ (สถาปัตยกรรม) บุคคลดีเด่นของชาติ สาขาพัฒนาสังคม (สถาปัตยกรรมไทย) ได้รับพระราชทานเหรียญดุษฎีมาลา เข็มศิลปวิทยา (ดม.ศ.) รางวัลนิคเคอิเอเชีย ไพรซ์ สาขาศิลปวัฒนธรรม และอื่น ๆ อีกมากมาย

อาจารย์ภิญโญได้รับเชิดชูเกียรติจากคณะสถาปัตยกรรมศาสตร์ จุฬาลงกรณ์มหาวิทยาลัย เป็นศาสตราภิชาน ตั้งแต่วันที่ 1 ตุลาคม 2552 - 30 กันยายน 2554 ในสาขาสถาปัตยกรรม

*2531: โล่เชิดชูเกียรติผู้บำเพ็ญประโยชน์ มูลนิธิมหาวชิราวุธ 
*2531: ปริญญาศิลปศาสตร์ดุษฎีบัณฑิตกิตติมศักดิ์ มหาวิทยาลัยศรีนครินทรวิโรฒ
*2536: บุคคลตัวอย่างด้านอนุรักษ์ศิลปะสถาปัตยกรรมไทย สมาคมสถาปนิกสยามในพระบรมราชูปถัมภ์ 
*2536: ปริญญาสถาปัตยกรรมศาสตร์ดุษฎีบัณฑิตกิตติมศักดิ์ สถาบันเทคโนโลยีพระจอมเกล้าเจ้าคุณทหารลาดกระบัง
*2537: พระราชทานกิตติบัตร สมาคมสถาปนิกสยามในพระบรมราชูปถัมภ์ 
*2537: รางวัล ศิลปินแห่งชาติ สาขาทัศนศิลป์ (สถาปัตยกรรม) สำนักงานคณะกรรมการวัฒนธรรมแห่งชาติ 
*2538: พระราชทานโล่และเข็มเชิดชูเกียรติ  
*2539: สถาปนิกผู้มีผลงานดีเด่นด้านการสร้างสรรค์สถาปัตยกรรมไทย คณะกรรมการวันอนุรักษ์มรดกไทย 
*2540: โล่เชิดชูเกียรติคนดีศรีมหาวชิราวุธ สมาคมนักเรียนเก่ามหาวชิราวุธ 
*2540: สถาปนิกดีเด่นด้านการอนุรักษ์ สร้างสรรค์และสืบทอดผลงานสถาปัตยกรรมไทย คณะกรรมการวันอนุรักษ์มรดกไทย 
*2540: บุคคลดีเด่นของชาติ สาขาพัฒนาสังคม คณะอนุกรรมการเอกลักษณ์ของชาติ   
*2543: รางวัลนิคเคอิ เอเชียไพรซ์ (สาขาศิลปวัฒนธรรม) (เข้ารับมอบรางวัล เมื่อวันที่ 7 มิถุนายน 2543 ณ ประเทศญี่ปุ่น)
*2544: รางวัลเอเซียแปซิฟิก (สาขาศิลปวัฒนธรรม) (ได้รับรางวัลบุคคลดีเด่นในด้านศิลปวัฒนธรรมในภูมิภาคเอเชียแปซิฟิก)
*2544: ปริญญาสถาปัตยกรรมศาสตร์ดุษฎีบัณฑิตกิตติมศักดิ์ มหาวิทยาลัยเกษมบัณฑิต
*2545: ปริญญาสถาปัตยกรรมศาสตร์ดุษฎีบัณฑิตกิตติมศักดิ์ จุฬาลงกรณ์มหาวิทยาลัย
*2546: ราชบัณฑิตสำนักศิลปกรรม ประเภทสถาปัตยศิลป์ สาขาวิชาสถาปัตยกรรม
*2549: เพชรสยาม มหาวิทยาลัยราชภัฏจันทรเกษม

## ชีวิตส่วนตัว
ภิญโญ สุวรรณคีรี สมรสกับ นางลาวัณย์  สุวรรณคีรี   

## เครื่องราชอิสริยาภรณ์

 สาขาสถาปัตยกรรมศาสตร์

## ผลงานออกแบบ
* พ.ศ. 2509  ออกแบบอาคารประถมพุทธศาสตร์ จิตตภาวันวิทยาลัย อำเภอบางละมุง จังหวัดชลบุรี
* พ.ศ. 2511  ออกแบบอาคารห้องสมุดวิจารณ์ธรรม จิตตภาวันวิทยาลัย อำเภอบางละมุง จังหวัดชลบุรี
* พ.ศ. 2512  
** ออกแบบอาคารมัธยมพุทธศาสตร์ จิตตภาวันวิทยาลัย อำเภอบางละมุง จังหวัดชลบุรี
** ออกแบบตำหนักสมเด็จ จิตตภาวันวิทยาลัย อำเภอบางละมุง จังหวัดชลบุรี
* พ.ศ. 2513  ออกแบบพระอุโบสถ วัดเขาช่องพราน อำเภอโพธาราม จังหวัดราชบุรี
* พ.ศ. 2514  ออกแบบฉากนาฏศิลป์ไทย ตอนนารายณ์ปราบนนทุก เพื่อเผยแพร่ศิลปะและนาฏศิลป์ไทยในงาน Thailand Night ณ เมืองฟิลาเดลเฟีย รัฐเพ็นซิลวาเนีย สหรัฐอเมริกา
* พ.ศ. 2516  ออกแบบหอพระพุทธรูปพนัสบดี อำเภอพนัสนิคม จังหวัดชลบุรี
* พ.ศ. 2517  ออกแบบพระอุโบสถวัดอรัญญิกาวาส จังหวัดชลบุรี
* พ.ศ. 2518  
** ออกแบบพระอุโบสถวัดไทยนิยม อำเภอหนองสองห้อง จังหวัดขอนแก่น
**   ออกแบบตกแต่งพิพิธภัณฑ์อัฐบริขารท่านอาจารย์มั่น  ภูริทัตโต จังหวัดสกลนคร
* พ.ศ. 2519  ออกแบบพระมหาเจดีย์วัดเกตุมวดี จังหวัดสมุทรสาคร
* พ.ศ. 2520  ออกแบบพระมหาเจดีย์พระบรมสารีริกธาตุ  วัดธรรมมงคล พระโขนง กรุงเทพฯ
* พ.ศ. 2521  
** ออกแบบศาลาไทย และกำแพงแก้ว วัดเขาช่องพราน อำเภอโพธาราม จังหวัดราชบุรี
**   ออกแบบศาลาการเปรียญ วัดโพธิ์บางคล้า จังหวัดฉะเชิงเทรา
** ออกแบบตกแต่งพระอุโบสถวัดดอยแม่ปั๋ง จังหวัดเชียงใหม่
* พ.ศ. 2522  ออกแบบตกแต่งพิพิธภัณฑ์อัฐบริขาร ท่านอาจารย์ฝั้น อาจาโร วัดป่าอุดมสมพร จังหวัดสกลนคร
* พ.ศ. 2523  ออกแบบอาคารอนุสรณ์ตระกูลเจียรวนนท์ บริษัทเจริญโภคภัณฑ์ จังหวัดชลบุรี
* พ.ศ. 2524  
** ควบคุมการปฏิสังขรณ์ พระอุโบสถ วัดราชประดิษฐสถิตมหาสีมาราม กรุงเทพฯ
** ควบคุมการปฏิสังขรณ์ ตำหนักสมเด็จพระสังฆราช (สา ปุสฺสเทวมหาเถร) วัดราชประดิษฐสถิตมหาสีมาราม
* พ.ศ. 2525  ออกแบบพระมหาเจดีย์พระบรมสารีริกธาตุ วัดพระธาตุผาเงา อำเภอเชียงแสน จังหวัดเชียงราย
* พ.ศ. 2526  ออกแบบศาลพระลักษมีเทวี ธนาคารกรุงเทพ สีลม กรุงเทพฯ
* พ.ศ. 2527
** ออกแบบเมรุพระราชทานเพลิงศพหลวงปู่ขาว อนาลโย วัดถ้ำกลองเพล จังหวัดอุดรธานี
** ออกแบบพลับพลาที่ประทับในอุทยานพระบรมราชานุสรณ์ รัชกาลที่ 2 อำเภออัมพวา จังหวัดสมุทรสงคราม
** ออกแบบพระอุโบสถวัดคลองมหาสวัสดิ์ อำเภอนครชัยศรี จังหวัดนครปฐม
** ออกแบบหอระฆัง วัดคลองมหาสวัสดิ์ อำเภอนครชัยศรี จังหวัดนครปฐม
** ร่วมบูรณะหอประชุมจุฬาลงกรณ์มหาวิทยาลัย แขวงปทุมวัน เขตปทุมวัน กรุงเทพมหานคร
* พ.ศ. 2528
** ออกแบบพิพิธภัณฑ์อัฐบริขารหลวงปู่ขาว  อนาลโย วัดถ้ำกลองเพล จังหวัดอุดรธานี
** ออกแบบเมรุพระราชทานเพลิงศพหลวงปู่คำดี วัดถ้ำผาปู่ จังหวัดเลย
** ออกแบบพระอุโบสถวัดเฉลิมพระเกียรติ พระนางเจ้าศรีสุริโยทัย จังหวัดสระบุรี
* พ.ศ. 2529
** ออกแบบหอพระพุทธรูปมหาวิทยาลัยกรุงเทพ รังสิต
** ออกแบบศาลเจ้าพ่อหลักเมือง จังหวัดพะเยา
** ออกแบบประตูชัยขุนเจืองธรรมิกราช กองพลที่ 17 จังหวัดพะเยา
** ออกแบบวิหารพระพุทธรูปวัดอนาลโย จังหวัดพะเยา
** ออกแบบพระพุทธรูปนาคปรกสูง 60 เมตร อำเภอสทิงพระ จังหวัดสงขลา
** ออกแบบพระอุโบสถมูลนิธิธรรมกาย อำเภอดำเนินสะดวก จังหวัดสมุทรสงคราม
** ออกแบบประตูชัยกองทัพภาพที่ 3 จังหวัดพิษณุโลก
** ออกแบบเมรุพระราชทานเพลิงศพหลวงปู่แหวน สุจิณโณ วัดดอยแม่ปั๋ง จังหวัดเชียงใหม่
* พ.ศ. 2530
** ออกแบบพระอุโบสถวัดคลองมหาสวัสดิ์ จังหวัดนครปฐม
** ออกแบบศาลเจ้าพ่อหลักเมือง จังหวัดกระบี่
** ออกแบบพิพิธภัณฑ์อัฐบริขาร ท่านอาจารย์วัน อุตตโม วัดถ้ำอภัย จังหวัดอุดรธานี
* พ.ศ. 2531
** ออกแบบสถาบันทักษิณคดีศึกษา มหาวิทยาลัยศรีนครินทรวิโรฒ จังหวัดสงขลา
** ออกแบบอาคารพุ่มข้าวบิณฑ์ มหาวิทยาลัยสุโขทัยธรรมาธราช
** ออกแบบศาลาไทย ศูนย์การประชุมแห่งชาติสิริกิติ์
** ออกแบบศูนย์ส่งเสริมวัฒนธรรม มหาวิทยาลัยกรุงเทพ
** ออกแบบโรงเรียนปริยัติธรรม วัดโพธิ์บางคล้า  จังหวัดฉะเชิงเทรา
** ออกแบบหอพระศิวเทพ ถนนปิ่นเกล้านครชัยศรี กรุงเทพฯ
** ออกแบบหอพระภาณุรังษี วัดหลวงพ่อสดธรรมกายาราม จังหวัดราชบุรี
** ออกแบบพระบรมราชานุสรณ์ 2 รัชกาล จุฬาลงกรณ์มหาวิทยาลัย
** ออกแบบศูนย์ส่งเสริมศิลปวัฒนธรรม (เรือนไทยหมู่) จุฬาลงกรณ์มหาวิทยาลัย
* พ.ศ. 2532
** ออกแบบหอฉัน วัดสทิงพระ จังหวัดสงขลา
** ออกแบบซ่อมแซมพระอุโบสถจังหวัดสทิงพระ จังหวัดสงขลา
** ออกแบบพระอุโบสถวัดเขาไชยสน จังหวัดพัทลุง
** ออกแบบหอพระพุทธสีหภูมิบาล วิทยาลัยปกครอง กระทรวงมหาดไทย จังหวัดปทุมธานี
* พ.ศ. 2533
** ออกแบบวิหารหลวงพ่อสด วัดหลวงพ่อสดธรรมกายาราม จังหวัดราชบุรี
** ออกแบบสำนักแม่ชี เรือนไทยหมู่ เสถียรธรรมสถาน ถนนรามอินทรา กรุงเทพฯ
** ออกแบบเรือนไทยหมู่ภาณุวัฒน์ อำเภอบางระจัน จังหวัดสิงห์บุรี
* พ.ศ. 2534
** ออกแบบศาลารายวัดศิริพงษ์ ถนนรามอินทรา กรุงเทพฯ
** ออกแบบฟาร์มจระเข้ บริษัทฟาร์มจระเข้พัทยา จังหวัดชลบุรี
** ออกแบบศาลาการเปรียญ วัดหนองโดน จังหวัดสระบุรี
** ออกแบบหอพระพุทธพนมรุ้ง  จังหวัดบุรีรัมย์
* พ.ศ. 2535
** ออกแบบศาลพระทักษะเทวาธิราช
** ออกแบบศาลาพระราชกรณียกิจ สวนสมเด็จพระนางเจ้าสิริกิตติ์ พระบรมราชินีนาถ กรุงเทพฯ
** ออกแบบพระบรมราชานุสรณ์ รัชกาลที่ 4 อุทยานวิทยาศาสตร์หว้ากอ จังหวัดประจวบคีรีขันธ์
** ออกแบบหอพระพุทธรูปโรงพยาบาลชลบุรี จังหวัดชลบุรี
** ออกแบบศาลฎีกา กระทรวงยุติธรรม กรุงเทพฯ
* พ.ศ. 2536
** ออกแบบพิพิธภัณฑ์อัฐบริขารท่านอาจารย์บุญ  จังหวัดสกลนคร
** ออกแบบพระอุโบสถวัดอินทรวิหาร บางขุนพรหม กรุงเทพฯ
** ออกแบบเรือนไทยหมู่มูลนิธิขจรประศาสน์ จังหวัดนนทบุรี
** ออกแบบพระอุโบสถวัดป่ามัชฌิมาวาส จังหวัดกาฬสินธุ์
** ออกแบบศาลพระพรหม ธนาคารทหารไทย สำนักงานใหญ่ กรุงเทพฯ
** ออกแบบศาลาธรรมแผ่นดินทอง จังหวัดพระนครศรีอยุธยา
** ออกแบบเมรุวัดเขาช่องพราน อำเภอโพธาราม จังหวัดราชุบรี
** ออกแบบเมรุวัดกลาง อำเภอเมือง จังหวัดบุรีรัมย์
** ออกแบบหอพระพุทธรูป โรงเรียนเตรียมอุดมศึกษาน้อมเกล้า
* พ.ศ. 2537
** ออกแบบอาคารพิพิธภัณฑ์และศูนย์ฝึกอบรมด้านการแพทย์แผนไทย กรมการแพทย์ กระทรวงสาธารณสุข
** ออกแบบศาลพระศิวะและพระแม่อุมา โครงการพงษ์ศิริชัยคอมเพล็กซ์ ตำบลอ้อมน้อย อำเภอนครชัยศรี จังหวัดนครปฐม
** ออกแบบศาลหลักเมืองอุดร จังหวัดอุดรธานี
** ออกแบบพระอุโบสถวัดสิรินทรมหาวิหาร อำเภออ้อมใหญ่ จังหวัดนครปฐม
** ออกแบบเมรุถาวรวัดพระงาม  จังหวัดนครปฐม
** ออกแบบพระพุทธรูปใหญ่ ประจำวัดโคกมน ของหลวงปู่ชอบ จังหวัดเลย
** ออกแบบวิหารพระพุทธรูป “พระพุทธเทวประชานาถบพิตร” วัดทรงธรรม อำเภอทับคล้อ จังหวัดพิจิตร
* พ.ศ. 2538
** ออกแบบพระอุโบสถ วัดไทยกุสินารามหาวิหาร ประเทศอินเดีย
** ออกแบบหอพระพุทธรูป “สมเด็จมหาราชทรงครุฑ ภปร.” ประจำโรงเรียนนวมินทราชูทิศ เตรียมอุดมศึกษาน้อมเกล้า หมู่บ้านสัมมากร กรุงเทพฯ
* พ.ศ. 2539
** ออกแบบพระอุโบสถ วัดไทยลุมพินีมหาวิหาร ประเทศเนปาล
** ออกแบบบุษบก ธนาคารไทยพาณิชย์ สำนักงานใหญ่ (เอสซีบีพาร์กพลาซา) กรุงเทพฯ
** ออกแบบหอพระ”พุทธพุทธารญาณ” โรงเรียนราชวินิตศึกษา  จังหวัดลพบุรี
** ออกแบบพระมหาเจดีย์วัดทิพย์รัฐนิมิต (วัดบ้านจิก) จังหวัดอุดรธานี
* พ.ศ. 2540
** ออกแบบพระตำหนักแปรพระราชฐาน   อำเภอปากพนัง   จังหวัดนครศรีธรรมราช  ในโครงการคืนสู่แผ่นดินเกิดลุ่มน้ำปากพนัง สนองพระราชดำริ
** ออกแบบพระอุโบสถวัดแก้วโกรวาราม  จังหวัดกระบี่
** ออกแบบหอพระฟาร์มจระเข้  เมืองพัทยา  จังหวัดชลบุรี
* พ.ศ. 2541
** ออกแบบหอประชุม เปรม 100 ปี โรงเรียนมหาวชิราวุธ จังหวัดสงขลา อำเภอเมือง จังหวัดสงขลา
** ออกแบบเจดีย์พระธาตุ วัดภูริทัตตปฏิปทาราม ตำบลสามโคก อำเภอเมือง จังหวัดปทุมธานี
** ออกแบบศาลาไทยกาญจนาภิเษก   พระบาทสมเด็จพระเจ้าอยู่หัวฯ   ณ   สวนสาธารณะโมดิอิน กรุงเทลอาวีฟ ประเทศอิสราเอล
** ออกแบบศูนย์วัฒนธรรมและประวัติศาสตร์ มหาวิทยาลัยธรรมศาสตร์ ศูนย์รังสิต
** ออกแบบตกแต่งวิหารพระนาคปรก วัดพระธาตุช่อแฮ อำเภอเมือง จังหวัดแพร่
* พ.ศ. 2542
** ออกแบบบุษบกประดิษฐานพระเกี้ยว จุฬาลงกรณ์มหาวิทยาลัย
** ออกแบบพระพุทธมหามงคลมหาราช  อำเภอหาดใหญ่  จังหวัดสงขลา

* พ.ศ. 2543
** ออกแบบศาลาไทยเมืองฮัมบวร์ค ประเทศเยอรมนี (สวนสัตว์ฮาเกินเบ็ค)
** ออกแบบหอระฆัง  วัดพุทธปทีป  ประเทศอังกฤษ
** ออกแบบตำหนักสมเด็จฯ  วัดไทยลุมพินีมหาวิหาร ประเทศเนปาล
* พ.ศ. 2544
** ออกแบบเรือนไทยหมู่ ณ เมืองคลินตัน ประเทศแคนนาดา (ECHO VALLEY RANCH RESORT, Jesmond, Clinton, BC Canada.
** ออกแบบกำแพงแก้วและประตู  [วัดพุทธปทีป[[ ประเทศอังกฤษ
* พ.ศ. 2545
** ออกแบบหมู่เรือนไทย  เรือนรับรองสถาบันการแพทย์แผนไทย  จังหวัดนนทบุรี
** ออกแบบศาลาหลักเมืองจังหวัดยะลา
* พ.ศ. 2546
** ออกแบบพระประธาน  [วัดพุทธปัญญา  จังหวัดนนทบุรี
** ออกแบบพลับพลาสมเด็จพระนางเจ้าฯ  จังหวัดปัตตานี
** ออกแบบหอพระโพธิ์ทอง  จังหวัดอุดรธานี
* พ.ศ. 2547
** ออกแบบพระประธานหยก  วัดไทยลุมพินีมหาวิหาร  ประเทศเนปาล
** ออกแบบศาลาการเปรียญวัดทับคล้อ  จังหวัดพิจิตร
** ออกแบบเรือนไทยวรรณคดี  มหาวิทยาลัยกรุงเทพฯ  จังหวัดปทุมธานี
** ออกแบบเมรุฌาปนกิจวัดมงคลทับคล้อ  จังหวัดพิจิตร
* พ.ศ. 2548
** ออกแบบหอพระมหาวิทยาลัยสุโขทัยธรรมาธิราช  จังหวัดนนทบุรี
** ออกแบบศาลาไทยอีสเวสเซ็นเตอร์  ฮอนโนลูลู  ประเทศฮาวาย
** ออกแบบบุษบกพระบรมสารีริกธาตุ  มหาวิทยาลัยมหาจุฬาลงกรณ์ราชวิทยาลัย  อำเภออ้อมน้อย  จังหวัดพระนครศรีอยุธยา
** ออกแบบพระอุโบสถ  มหาวิทยาลัยมหาจุฬาลงกรณ์ราชวิทยาลัย  อำเภออ้อมน้อย  จังหวัดพระนครศรีอยุธยา
** ออกแบบพระอุโบสถวัดกะเบียด  จังหวัดนครศรีธรรมาราช
* พ.ศ. 2549
** ออกแบบหมู่กุฏิสงฆ์  วัดพยัคฆาราม  จังหวัดสุพรรณบุรี
** ออกแบบบ้านคุณวิทยา  ชนาพรรณ  จังหวัดสมุทรปราการ
** ออกแบบพระจตุคามรามเทพ  พระประจำจังหวัดกระบี่
** ออกแบบพระไภษัชคุรุไวทูรประภา  วัดพระบาทน้ำพุ  จังหวัดลพบุรี
** ออกแบบเรือนไทย ศ.อุดม  วโรดมสิกขดิตถ์  
** ออกแบบพระประธานและพระอุโบสถ  วัดโป่งขนมจีน  จังหวัดจันทบุรี
** ออกแบบเรือนไทยหมู่  พิพิธภัณฑ์นวัตกรรมภูมิปัญญาไทย  มหาวิทยาลัยศรีนครินทรวิโรฒ  อำเภอองครักษ์  จังหวัดนครนายก
* พ.ศ. 2550
** ออกแบบศาลาไทยเฉลิมพระเกียรติ 80 พรรษา  เมืองชิคาโก้  สหรัฐอเมริกา
** ออกแบบเรือนสปาและศาลาขายเครื่องดื่ม  บูรพากอล์ฟพัทยา  จังหวัดชลบุรี 
** ออกแบบวิหารอนุสรณ์สถาน คุณพงษ์จรี  ตันนาภัย  วัดกะทู้  จังหวัดภูเก็ต
** ออกแบบพระมหาเจดีย์ วัดเมือง จังหวัดยะลา
** ออกแบบพระจตุคามรามเทพ  จ้าวเศรษฐีศรีวิชัย  จังหวัดสงขลา
* พ.ศ. 2558
** ออกแบบตกแต่งภายในสถานีสนามไชย ส่วนต่อขยายรถไฟฟ้าสายสีน้ำเงิน ช่วงหัวลำโพง - บางแค  กรุงเทพฯ

## อ้างอิง

* ประวัตินิสิตเก่าดีเด่น คณะสถาปัตยกรรมศาสตร์ จุฬาลงกรณ์มหาวิทยาลัย

## แหล่งข้อมูลอื่น
* เว็บไซต์ผลงานการออกแบบของรองศาสตราจารย์ ดร.ภิญโญ สุวรรณคีรี

หมวดหมู่:บุคคลจากอำเภอสทิงพระ
หมวดหมู่:สกุลสุวรรณคีรี
หมวดหมู่:สถาปนิกชาวไทย
หมวดหมู่:นักวิชาการจากจังหวัดสงขลา
หมวดหมู่:อาจารย์คณะสถาปัตยกรรมศาสตร์
หมวดหมู่:รองศาสตราจารย์
หมวดหมู่:ศิลปินจากจังหวัดสงขลา
หมวดหมู่:ราชบัณฑิต
หมวดหมู่:ศิลปินแห่งชาติสาขาทัศนศิลป์
หมวดหมู่:บุคคลจากโรงเรียนมหาวชิราวุธ จังหวัดสงขลา
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากโรงเรียนสันติราษฎร์วิทยาลัย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:ศิษย์เก่าจากมหาวิทยาลัยเพนซิลเวเนีย
หมวดหมู่:ผู้ได้รับปริญญากิตติมศักดิ์จากจุฬาลงกรณ์มหาวิทยาลัย
หมวดหมู่:ผู้ได้รับปริญญากิตติมศักดิ์จากมหาวิทยาลัยศรีนครินทรวิโรฒ
หมวดหมู่:ผู้ได้รับปริญญากิตติมศักดิ์จากสถาบันเทคโนโลยีพระจอมเกล้าเจ้าคุณทหารลาดกระบัง
หมวดหมู่:ผู้ได้รับปริญญากิตติมศักดิ์จากมหาวิทยาลัยเทคโนโลยีราชมงคลรัตนโกสินทร์
หมวดหมู่:ผู้ได้รับปริญญากิตติมศักดิ์จากมหาวิทยาลัยราชภัฏจันทรเกษม
หมวดหมู่:ผู้ได้รับปริญญากิตติมศักดิ์จากมหาวิทยาลัยเกษมบัณฑิต
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ต.ภ.
หมวดหมู่:ผู้ได้รับเหรียญ ร.ด.ม.(ศ)
หมวดหมู่:ผู้ได้รับเหรียญจักรพรรดิมาลา